Dəmir yığanın həyatından bir epizod (film, 2013)

Dəmir yığanın həyatından bir epizod () ― 2013-cü il Bosniya istehsalı dram filmi, rejissor və ssenarist Danis Tanoviçdir. Film 63-cü Berlin Beynəlxalq Film Festivalı müsabiqəsində ilk dəfə göstərildi və orada "Münsiflər Qran Prisi"ni qazandı, Nazif Muyiç isə "Ən Yaxşı Aktyor" nominasiyasında "Gümüş Ayı"ya layiq görüldü. Film 2013 Toronto Beynəlxalq Film Festivalında "Müasir Dünya Kinosu" bölməsində nümayiş olunmuşdur. Film 86-cı Akademiya Mükafatlarında Ən Yaxşı Xarici Dildə Film nominasiyasında Bosniyanı təmsil etdi və qısa siyahıya düşdü.

 Ssenari 
Roma cəmiyyətindən olan ailə Bosniya və Herseqovinanın kənd yaşayış məntəqəsində yaşayır. Nazif köhnə avtomobillərdən metal yığır, onu metal qırıntıları satan şəxsə satır. Onun yoldaşı Senada onların iki kiçik qızını böyüdən ev xanımıdır. Bir gün o, kəskin mədə ağrısı hiss edir. Xəstəxanada bətnindəki uşağının öldüyü və septisemiyanın qarşısını almaq üçün təcili olaraq əməliyyat olunmalı olduğu bildirilir. Lakin ödəniş etmədən və ya sığortasız o, müalicə ala bilmir. Cütlük çox gecikmədən lazımi vəsaiti toplamaq üçün ümidsiz şəkildə axtarışlara çıxır.

Filmdə həyatlarından bir epizodu canlandıran qeyri-peşəkar aktyor heyəti oynayır.

 Rollarda 
 Nazif rolunda Nazif Muyiç
 Senada rolunda Senada Alimanoviç
 Şemsa rolunda Şemsa Muyiç
 Sandra rolunda Sandra Muyiç

 İstinadlar 

Kateqoriya:2013-cü ilin filmləri
Kateqoriya:2013-cü ilin dram filmləri
Kateqoriya:Bosniya və Herseqovina filmləri
Kateqoriya:Bosniya dilində filmlər
Kateqoriya:Bosniya və Herseqovinanın dram filmləri
Kateqoriya:Danis Tanoviçin filmləri
Kateqoriya:Qaraçılar haqqında filmlər
Kateqoriya:2013-cü ilin İtaliya filmləri
Kateqoriya:2013-cü ilin Fransa filmləri